text: অহনা দেওল () (জন্ম: জুলাই ২৮, ১৯৮৫) একজন ভারতীয় নৃত্যশিল্পী, মডেল এবং অভিনেত্রী। তিনি বলিউড অভিনেতা ধর্মেন্দ্র এবং অভিনেত্রী হেমা মালিনীর দ্বিতীয় কন্যা। তিনি ভারতীয় শাস্ত্রীয় নৃত্য, চলচ্চিত্র নির্মাণ এবং ফ্যাশন ডিজাইনিংয়ের সাথে যুক্ত রয়েছেন। ২০১০ সালে ঋত্বিক রোশন এবং ঐশ্বরিয়া রাই বচ্চন অভিনীত সঞ্জয় লীলা বনসালীর গুজারিশ (২০১০) চলচ্চিত্রে সহকারি পরিচালক হিসেবে কাজ করেন তিনি।
  
  প্রাথমিক জীবন
  thumb|200px|left|হেমা, এশা এবং অহনা একসঙ্গে মঞ্চে নৃত্য পরিবেশন করছেন, ২০১০ সালে।
  
  অহনা ভারতের মুম্বই, মহারাষ্ট্রে ১৯৮৫ সালে জন্ম নেন এবং বর্তমানে তিনি মুম্বইয়ে বাস করেন। তিনি মিথিবাই কলেজ, মুম্বাই থেকে তার লেখাপড়া সম্পন্ন করেন। ছেলেবেলা থেকেই তিনি নাচ করতেন। তিনি গুরু রবীন্দ্র অতীবুদ্ধির অধীনে ভারতীয় শাস্ত্রীয় নৃত্যের ওডিসি নৃত্য ঘরণার প্রশিক্ষণ নেন। পরবর্তিতে তিনি দেশে এবং দেশের বাইরে, বিষশষ করে খাজুরাহও নৃত্য উৎসবে অংশ নেন।
  
  ব্যক্তিগত জীবন 
  অহনা ফেব্রুয়ারি ২, ২০১৪ সালে দিল্লি ভিত্তিক ব্যবসায়ী বৈভব বহরাকে বিয়ে করেন। বৈভবের সাথে তার প্রথম পরিচয় ঘটে ২০১২ সালে বড় বোন এশা দেওলের বিয়ের অনুষ্ঠানে এবং এরপর তারা ভাল বন্ধু হয়ে ওঠেন। এর পূর্বে অভিনেতা রণবির সিংয়ের সাথে তার সর্ম্পকের কথা শোনা যায় বিভিন্ন প্রতিবেদনে; তবে এই সম্পর্ক বেশিদিন স্থায়ী হয় নি। পরবর্তিতে আদিত্য রায় কাপুরের সাথে তার সম্পর্কের কথা শোনা গেলেও অহনা তা অস্বীকার করেন।
  
  চলচ্চিত্র তালিকা
  
  আরও দেখুন
   ভারতীয় চলচ্চিত্র অভিনেত্রীদের তালিকা
  
  তথ্যসূত্র
  
  বহিঃসংযোগ 
  
  বিষয়শ্রেণী:১৯৮৫-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় নারী মডেল
  বিষয়শ্রেণী:ভারতীয় অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:ভারতীয় মহিলা নৃত্যশিল্পী
  বিষয়শ্রেণী:পাঞ্জাবি ব্যক্তি
title: অহনা দেওল